Γεγονότα Φεβρουαρίου 2013

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Φεβρουάριο του 2013, συνοδευόμενα από τις πηγές μέσω των οποίων μεταδόθηκαν. 

## 1η Φεβρουαρίου
;Πόλεμος και επιθέσεις
*Σε βομβιστική επίθεση καμικάζι έξω από την αμερικανική πρεσβεία στην Άγκυρα σκοτώνονται τουλάχιστον 2 άτομα. (BBC) (CNN) (Reuters) 
*Ο στρατός στη Νιγηρία βομβαρδίζει ένα στρατόπεδο ύποπτων ισλαμιστών της οργάνωσης Μπόκο Χαράμ σκοτώνοντας 18 μέλη και κατάσχοντας μεγάλο όγκο όπλων.(BBC) (''Premium Times'')
*Σε βομβιστική επίθεση αυτοκτονίας σε αγορά της πόλης Χανγκού του Πακιστάν σκοτώνονται τουλάχιστον 21 άνθρωποι και περισσότεροι από 30 τραυματίζονται. (BBC) (Reuters)  (''The New York Times'')

;Οικονομία
*Ο χρηματιστηριακός δείκτης Dow Jones της Νέας Υόρκης κλείνει παραπάνω από 14.000 μονάδες για πρώτη φορά από το 2007. (CNN)

;Καταστροφές και δυστυχήματα
*Τουλάχιστον 26 άτομα σκοτώνονται στην επαρχία Χενάν της Κίνας, από την ανάφλεξη ενός φορτηγού που μετέφερε πυροτεχνήματα σε δρόμο ταχείας κυκλοφορίας. (BBC) (CNN) (''The New York Times'') (''The Guardian'')

;Πολιτική και εκλογές
*Η Χίλαρι Κλίντον αποχωρεί από υπουργός Εξωτερικών των ΗΠΑ και την διαδέχεται στο αξίωμα ο Τζον Κέρι. (BBC) (Reuters) 
*Ο πρώην αρχηγός των μυστικών υπηρεσιών στη Σαουδική Αραβία Μουκρίν μπιν Αμπντουλαζίζ Αλ Σαούντ διορίζεται δεύτερος αντιπρόεδρος της κυβέρνησης και γίνεται ο δεύτερος στη διαδοχή του θρόνου. (Reuters) 
*Παραιτείται ο υπουργός Ενέργειας των ΗΠΑ, Στίβεν Τσου. (AP διά''The Washington Post'') (''Los Angeles Times'') (USA Today)

## 2 Φεβρουαρίου
;Πόλεμος 
*Τουρκική ακροαριστερή οργάνωση παραδέχεται την ευθύνη για τη βομβιστική επίθεση στην αμερικανική πρεσβεία στην Άγκυρα.
(Reuters)  (CNN) (NBC News)

;Καταστροφές και δυστυχήματα
*Από φωτιά σε λεωφορείο και την πτώση του σε χαράδρα της επαρχίας Γκανζού στην Κίνα, σκοτώνονται 18 άτομα και άλλα 34 τραυματίζονται. (Xinhua) (''China Daily'') (''Global Times'')

;Πολιτική και εκλογές
*Εντολή σχηματισμού κυβέρνησης στο Ισραήλ λαμβάνει ο Μπενιαμίν Νετανιάχου. (enet.gr)

;Αθλητισμός
*Στο τένις, η Ελβετία και η Τσεχία παίζουν στον μεγαλύτερο σε διάρκεια αγώνα στην ιστορία του Κυπέλλου Ντέιβις (7 ώρες και 2 λεπτά). (Reuters)  (AFP διά France24)

## 3 Φεβρουαρίου
;Πόλεμος και επιθέσεις
*Τουλάχιστον 33 άνθρωποι σκοτώνονται σε επίθεση καμικάζι με παγιδευμένο φορτηγό έξω από το αρχηγείο της αστυνομίας στο Κιρκούκ του Ιράκ. (Reuters)  (BBC) (ITV) (Sky News)

;Δυστυχήματα και καταστροφές
*Από συντριβή δικινητήριου αεροσκάφους τύπου Beechcraft BE-58 στη θάλασσα κοντά στην Κουμανά, στη Βενεζουέλα, σκοτώνονται 1 άτομο και άλλα 5 διασώζονται. (''The Hindu'') (AP μέσω ''Edmonton Journal'')
*Ο αριθμός των θυμάτων από πυρκαγιά σε νυχτερινό κέντρο διασκέδασης στη Σάντα Μαρία της Βραζιλίας ανήλθε σε 237, καθώς υπέκυψε στα τραύματά του ένας ακόμα νεαρός. (enet.gr)

;Πολιτική και εκλογές
*Στις κάλπες για τις βουλευτικές εκλογές προσέρχονται οι ψηφοφόροι στην Κούβα για την ανάδειξη 612 μελών της συνέλευσης. Ο Φιντέλ Κάστρο κάνει μια σπάνια δημόσια εμφάνιση. (enet.gr)
*Στο Λίχτενσταϊν το Προοδευτικό Κόμμα των Πολιτών κερδίζει την πλειοψηφία των εδρών στις βουλευτικές εκλογές.(AFP διά France24) (AP διά ''Edmonton Journal'') 

;Αθλητισμός
*Στο μπάντι, η Ρωσία νικά στον τελικό τη Σουηδία με 4–3 και κατακτά το Παγκόσμιο πρωτάθλημα μπάντι για το 2013. (World Bandy) (RT) (''The Local'')
*Στο αμερικανικό ποδόσφαιρο, οι Baltimore Ravens νικούν τους San Francisco 49ers στο Σούπερ Μπόουλ με 34–31 έπειτα από μια καθυστέρηση στο δεύτερο ημίχρονο του αγώνα λόγω διακοπής ρεύματος. (BBC) (''The Washington Post'') (Mercury News)

## 4 Φεβρουαρίου
;Πόλεμος και επιθέσεις
*Συριακός εμφύλιος πόλεμος: Τουλάχιστον 20 άτομα χάνουν τη ζωή τους σε επίθεση των κυβερνητικών δυνάμεων με ρουκέτα στο Χαλέπι.(''Toronto Star'')

;Τέχνες και πολιτισμός
*Σε συνέντευξη Τύπου, το πανεπιστήμιο του Λέιστερ ανακοινώνει ότι ο σκελετός που βρέθηκε στην αγγλική πόλη τον περασμένο χρόνο ανήκει στον πρώην Βασιλιά της Αγγλίας, Ριχάρδο Γ΄. (BBC)
*Αποτεφρώνονται στην Πνομ Πεν τα λείψανα του πρόσφατα αποβιώσαντος Βασιλιά της Καμπότζης Νοροντόμ Σιχανούκ. (BBC)

;Καταστροφές και δυστυχήματα
*Λεωφορείο συγκρούεται με 2 οχήματα και αναποδογυρίζει στη Γιουκάιπα της Καλιφόρνια των ΗΠΑ, με αποτέλεσμα το θάνατο 8 ατόμων και τον τραυματισμό άλλων 30. (''Los Angeles Times'') (NBC San Diego) (KTLA)

## 5 Φεβρουαρίου
;Οικονομία
*Η Dell ανακοινώνει ότι θα ιδιωτικοποιηθεί. (''New York Times'')

;Διεθνείς σχέσεις
*Ο Πρόεδρος του Ιράν Μαχμούντ Αχμαντινετζάντ ταξιδεύει στην Αίγυπτο. Είναι η πρώτη φορά από την Ιρανική Επανάσταση του 1979 που ένας Ιρανός αρχηγός Κράτους επισκέπτεται τη χώρα. (''The Guardian'')

;Πολιτική
*Η Βουλή εγκρίνει με πλειοψηφία την απόφαση της κυβέρνησης του Ηνωμένου Βασίλειου να νομιμοποιηθούν οι γάμοι μεταξύ ατόμων του ίδιου φύλου. (BBC)

## 6 Φεβρουαρίου
*Σεισμός στα Νησιά του Σολομώντα
**Εκδίδεται προειδοποίηση για τσουνάμι για πολλά νησιά στον Νότιο Ειρηνικό έπειτα από σεισμό μεγέθους 8 βαθμών της κλίμακας Ρίχτερ στις ακτές των Νήσων του Σολομώντα. (AFP διά News Limited) , (Pacific Tsunami Warning Center)
**Τουλάχιστον 5 άτομα σκοτώθηκαν στα νησιά Σάντα Κρουζ. (''Radio New Zealand News'')

;Οικονομία
*Η Liberty Global αποκτά τη Virgin Media αντί 23 δισ. $. (Reuters) 

;Πολιτική και εκλογές
*Σκοτώνεται από πυρά το στέλεχος της Αντιπολίτευσης στην Τυνησία Σοκρί Μπελέντ. Ο πρωθυπουργός Χαμαντί Τζεμπαλί ισχυρίζεται ότι μια νέα κυβέρνηση θα σχηματιστεί εντός μιας ημέρας. (''The New York Times'')

## 7 Φεβρουαρίου
;Πόλεμος
* Βαθαίνει η κρίση στην Τυνησία μετά τη δολοφονία του ανώτατου στελέχους της αντιπολίτευσης Σοκρί Μπελέντ. Στις σημερινές συγκρούσεις σκοτώθηκε τουλάχιστον ένα άτομο. (BBC)

;Τραγωδίες
*Ο αριθμός των θυμάτων από το σεισμό μεγέθους 8 Ρίχτερ στα Νησιά του Σολομώντα και το τσουνάμι που ακολούθησε, αυξήθηκε σε 9, ενώ σωστικά συνεργεία σπεύδουν σε απομακρυσμένες περιοχές. (Stuff.co.nz) (ABC News Australia)
*Σε σύγκρουση λεωφορείου με φορτηγό στη Ζάμπια σκοτώνονται 53 άτομα. (BBC) (''Irish Independent'')

;Τέχνες
*Ο πίνακας του Εζέν Ντελακρουά *[[Η Ελευθερία Οδηγεί το Λαό]]* γίνεται στόχος βανδάλων ενώ εκτίθεται στο μουσείο του Λούβρου στη Γαλλία. (Le Nouvel Observateur) (France 3)

## 8 Φεβρουαρίου
;Πόλεμος και επιθέσεις
*Περισσότεροι από 110 άνθρωποι σκοτώνονται από τον κυβερνητικό στρατό σε ολόκληρη τη Συρία. (''Al Arabiya'')
*Σε μπαράζ βομβιστικών επιθέσεων στο Ιράκ σκοτώνονται 29 άτομα και γύρω στα 70 τραυματίζονται. (Al Jazeera) (Japan Today)
*Ο πρώτος βομβιστής καμικάζι στο Μάλι ανατινάζεται στην πόλη Γκάο, τραυματίζοντας έναν Μαλινέζο στρατιώτη. Στα βόρεια της χώρας, γαλλικά και καναδικά στρατεύματα ανακαταλαμβάνουν την πόλη Τεσαλίτ. (BBC) (Yahoo News!)
*Από βόμβα σε αγορά στην Καλάγια του Πακιστάν σκοτώνονται 16 άνθρωποι και άλλοι 27 τραυματίζονται. (BBC)
*Στην Τυνησία κηδεύεται ο πολιτικός της αντιπολίτευσης Σοκρί Μπελέντ. Την κηδεία του παρακολουθούν περισσότερο από 1 εκατομμύριο άτομα, ενώ κηρύσσεται και γενική απεργία και διακόπτει τη λειτουργία του το διεθνές αεροδρόμιο. (BBC)

;Καταστροφές
*Ανατρέπεται πορθμείο με 100 επιβάτες στον Ποταμό Μέγκνα, στην επαρχία Μουνσιγκάνι του Μπανγκλαντές. (AP via ''New York Times'')

;Διαδηλώσεις
*Διαδηλώσεις στην Ελλάδα 2013: Καθώς κλιμακώνονται οι αντικυβερνητικές διαδηλώσεις εναντίον των πολιτικών του Μνημονίου, στην Ιεράπετρα γίνεται μεγάλο συλλαλητήριο και πορεία πολιτών κρατώντας κεριά και δαδιά, με αίτημα να μην κλείσουν το μοναδικό ΤΕΙ (Μάρκετινγκ) και το νοσοκομείο της περιοχής. (Zougla.gr)

## 9 Φεβρουαρίου
;Πόλεμος
*Συριακός εμφύλιος πόλεμος:
**Συνεχίζονται οι συγκρούσεις μεταξύ κυβερνητικών δυνάμεων με αντικαθεστωτικούς γύρω από τη Δαμασκό και τη Χομς.
(Al Jazeera)
**Ο Πρόεδρος της Συρίας Μπασάρ αλ Άσαντ προχωρεί σε ανασχηματισμό της κυβέρνησης, διορίζοντας 7 νέους υπουργούς. (''The New York Times'')

;Καταστροφές
*Ο αριθμός των νεκρών από τη χιονοθύελλα που έπληξε τις βορειοανατολικές Ηνωμένες Πολιτείες και τον νοτιοανατολικό Καναδά αυξήθηκε σε τουλάχιστον 15, με πολλά αεροδρόμια να ακυρώνουν περισσότερες από 5.300 πτήσεις στην περιοχή.
(Reuters)
*Από συντριβή μικρού αεροπλάνου τύπου Τσέσνα στο διάδρομο προσγειώσεως στο αεροδρόμιο Σαρλετουά του Βελγίου, σκοτώνονται 5 άτομα. (Reuters)  (BBC)

;Πολιτική
*Η Γερμανίδα υπουργός Παιδείας και Ερευνών Ανέτ Σαβάν, παραιτείται, έπειτα από την αφαίρεση του διδακτορικού της τίτλου από το πανεπιστήμιο του Ντίσελντορφ λόγω λογοκλοπής. (BBC)

## 10 Φεβρουαρίου
;Πόλεμος και επιθέσεις
*Ο Αμερικανός στρατηγός Τζόζεφ Φ. Ντάνφορντ, τζούνιορ αναλαμβάνει διοικητής των δυνάμεων του NATO στο Αφγανιστάν, στη θέση του Τζον Ρ. Άλεν. (AFP διά ABC News) (The Guardian) (USA Today)

;Τέχνες και κουλτούρα
*Εκατομμύρια Ινδουιστές λούζονται στα νερά του Γάγγη στην ινδική πόλη Αλαχαμπάντ κατά τους εορτασμούς του Κουμπ Μέλα. (AFP via ABC News)
*Με μεγάλη παρέλαση στο Λονδίνο εορτάζεται η Χρονιά του Φιδιού (Κινέζικη Πρωτοχρονιά). (BBC)
*Λαμβάνει χώρα στο Λονδίνο η 66η τελετή απονομής των Βραβείων Βρετανικής Ακαδημίας Κινηματογράφου. Η ταινία *[[Argo (ταινία του 2012)|Argo]]* κερδίζει το βραβείο καλύτερης ταινίας, ο Μπεν Άφλεκ κερδίζει στην κατηγορία καλύτερου σκηνοθέτη και οι Ντάνιελ Ντέι-Λιούις και Εμανουέλε Ρίβα wστην κατηγορία καλύτερου ηθοποιού και καλύτερης ηθοποιού αντίστοιχα. (Sky News Australia) 
*Απονέμονται σε τελετή στο Λος Άντζελες τα Βραβεία Γκράμι για το έτος 2013. (''Sydney Morning Herald'')
**Το συγκρότημα Fun κερδίζει στην κατηγορία τραγούδι της χρονιάς με το *We Are Young*.(''Sydney Morning Herald'')
**Δίσκος της χρονιάς αναδεικνύεται εκείνος του Gotye με τη συμμετοχή της Kimbra για το "Somebody That I Used To Know". (ABC News Australia)
**Οι Mumford & Sons κερδίζουν το Γκράμι για το άλμπουμ της χρονιάς, με το *Babel*. (''Sydney Morning Herald'')

;Τραγωδίες και ατυχήματα
*Στο σιδηροδρομικό σταθμό του Αλαχαμπάντ σε πανικό μεταξύ ατόμων που επέστρεφαν από τα ιερά λουτρά στο Γάγγη, χάνουν τη ζωή τους
10 άτομα και πολλά ακόμα τραυματίζονται. (''The Hindu'')
*Σε δυστύχημα στη διάρκεια άσκησης, όταν πέφτει σχεδία από κρουαζιερόπλοιο που είχε αγκυροβολήσει στα Κανάρια Νησιά, χάνουν τη ζωή τους 5 άνθρωποι. (CBS)  (BBC) (The Guardian)

;Πολιτική και εκλογές
*Ο Πρωθυπουργός της Τυνησίας Χαμαντί Τζεμπαλί προτίθεται να παραιτηθεί αν αποτύχουν οι προσπάθειες για σχηματισμό νέας κυβέρνησης τεχνοκρατών εντός λίγων ημερών. Στον απόηχο των ταραχών, ένας αστυφύλακας σκοτώνεται και 10 διαδηλωτές τραυματίζονται.
(BBC) (Tunisia Live)
*Στο Μονακό ο συνασπισμός Ορίζοντας κερδίζει σαρωτική νίκη στις βουλευτικές καταλαμβάνοντας τις 20 από τις συνολικά 24 έδρες στο Εθνικό Συμβούλιο. (Riviera Times)

;Αθλητισμός
*Στο ποδόσφαιρο συλλόγων η Νιγηρία κατακτά το Κύπελλο Εθνών Αφρικής, επικρατώντας της Μπουρκίνα Φάσο. Είναι η τρίτη φορά που η Νιγηρία κατακτά το Κύπελλο αυτό. (ESPN)

## 11 Φεβρουαρίου
;Οικονομία
* Τα κείμενα του μνημονίου μεταφρασμένα στα ελληνικά έδωσε στη δημοσιότητα το Υπουργείο Οικονομικών της Ελλάδας. (Τα Νέα)

;Θρησκεία 
*Την παραίτησή του, σε ισχύ από τις 28 Φεβρουαρίου ανακοινώνει ο Πάπας Βενέδικτος ΙΣΤ΄. Είναι η πρώτη παραίτηση Πάπα ύστερα από 600 χρόνια. (Ημερησία), (Τα Νέα)

;Καταστροφές και δυστυχήματα
*Από συντριβή αεροσκάφους στη Λιβερία σκοτώνονται 11 άτομα, μεταξύ των οποίων και αρκετοί αξιωματικοί του στρατού της Γουινέας, συμπεριλαμβανομένου του αρχηγού των Ενόπλων Δυνάμεων. (Reuters) 
*Από έκρηξη σε ανθρακωρυχείο στο Κόμι της Ρωσίας, σκοτώνονται 18 μεταλλωρύχοι. (Al Jazeera) (Russia Today)

;Πολιτική και εκλογές
*Ο Κυβερνήτης των Νήσων Βόρειες Μαριάνες Μπενίνιο Φιτιάλ, καθαιρείται με απόφαση της Βουλής των Αντιπροσώπων, καθώς κατηγορείται για 13 αδικήματα, συμπεριλαμβανομένων της διαφθοράς και της παράβασης καθήκοντος. (''Saipan Tribune'')

## 12 Φεβρουαρίου
;Διεθνείς σχέσεις
*Το ειδησεογραφικό πρακτορείο Yonhap της Νότιας Κορέας μεταδίδει ότι συνέβη ένας "τεχνητός σεισμός" στη Βόρεια Κορέα, υποδηλώνοντας ότι η Πιονγιάνγκ προέβη σε άλλη μία πυρηνική δοκιμή. (''The Australian'')
**Η Βόρεια Κορέα επιβεβαιώνει την πυρηνική δοκιμή. (AP μέσω ''Miami Herald'')

;Πολιτική
*Διαδηλώσεις στην Ελλάδα 2013: Περισσότεροι από 9.000 άνθρωποι κάθε ηλικίας παίρνουν μέρος σε συλλαλητήριο στην Ιεράπετρα κατά της υποβάθμισης του νομού Λασιθίου στον απόηχο της συνεχούς υποβάθμισης του νοσοκομείου της Ιεράπετρας, του επικείμενου κλεισίματος δύο ΤΕΙ στο νομό και της αποψίλωσης των υπηρεσιών. (anatoli.com) (Το Βήμα) (Ράδιο Λασίθι)
*Στην Κένυα μεταδίδεται η πρώτη (στην ιστορία της χώρας) τηλεοπτική συζήτηση (debate) ενόψει των προεδρικών εκλογών στη χώρα. (''The Guardian'')

;Αθλητισμός
*Η Διεθνής Ολυμπιακή Επιτροπή αποφασίζει να αφαιρέσει την πάλη από το πρόγραμμα των Ολυμπιακών Αγώνων από το έτος 2020 και μετά. (BBC)

## 13 Φεβρουαρίου
;Πόλεμος και επιθέσεις
*Σε ανακοίνωση αξιωματούχων του Αφγανιστάν αναφέρεται ότι σε αεροπορική επίθεση του NATO στην Επαρχία Κουνάρ σκοτώθηκαν 10 πολίτες και τραυματίστηκαν αρκετοί ακόμα, συμπεριλαμβανομένων και 3 παιδιών. (BBC)

;Δυστυχήματα
*Κατά την αναγκαστική προσγείωση αεροσκάφους Antonov An-24 που μετέφερε 48 επιβάτες κοντά στην ουκρανική πόλη Ντόνετσκ, σκοτώνονται 4 επιβάτες. (Ria Novosti)

;Διεθνείς σχέσεις
*Ο Διεθνής Οργανισμός Ατομικής Ενέργειας αρχίζει έναν νέο γύρο συνομιλιών με το Ιράν αναφορικά με το πυρηνικό του πρόγραμμα. (''New York Times'')

;Νόμος και έγκλημα
*Ο πρώην Πρόεδρος των Μαλδίβων Μοχάμεντ Νασίντ καταφεύγει στην ινδική πρεσβεία της Μαλέ, στις Μαλδίβες.
(Channel News Asia) 

## 14 Φεβρουαρίου
;Πόλεμος και επιθέσεις
*Ένα 16χρονο παιδί πυροβολείται και σκοτώνεται εν ψυχρώ στο χωριό Αλ Ντάιχ του Μπαχρέιν, δυτικά της πρωτεύουσας Μανάμα. (Al Jazeera)
*Τουλάχιστον 3 αστυνομικοί σκοτώνονται και 6 τραυματίζονται σε επίθεση αυτοκτονίας στη ρωσική δημοκρατία του Νταγκεστάν. (RT)

;Οικονομία
*Η ευρωζώνη υποχωρεί σε ακόμα βαθύτερη ύφεση, που σημαίνει ότι το 2012 είναι η πρώτη χρονιά χωρίς ανάπτυξη σε όλη τη διάρκεια του χρόνου, για πρώτη φορά από το 1995, οπότε υπάρχουν πηγές. Οι οικονομικοί αναλυτές αναφέρουν ότι οι πρώτες ενδείξεις του 2013 δείχνουν ότι θα υπάρξει ανάκαμψη. (Reuters)
*Κατά 0,4% συρρικνώθηκε η οικονομία της Ιαπωνίας, το διάστημα από Οκτώβριο ως και Δεκέμβριο του έτους 2012, σύμφωνα με νεότερα στοιχεία. Αυτό σημαίνει ότι η χώρα βρίσκεται ακόμη σε ύφεση. (CNN Money)
*Η US Airways και η χρεοκοπημένη American Airlines ανακοινώνουν τη συγχώνευσή τους. Δημιουργείται έτσι ο μεγαλύτερος στον κόσμο αερομεταφορέας, ο οποίος θα έχει την εμπορική ονομασία American Airlines. (''The Washington Post'')

;Νόμος και έγκλημα
*Ο Νοτιαφρικανός δρομέας ταχύτητας Όσκαρ Πιστόριους, προσωπικότητα των Ολυμπιακών Αγώνων του Λονδίνου, κατηγορείται για το φόνο της κοπέλας του, Ρίβα Στίνκαμπ, η οποία σκοτώθηκε από πυροβολισμούς στην οικία της στην Πρετόρια. (BBC) (''The Guardian'') (Al Jazeera)

;Επιστήμη
*Ο Μεγάλος Επιταχυντής Αδρονίων θα σταματήσει να λειτουργεί για δύο χρόνια, με σκοπό να αναβαθμιστεί από τους μηχανικούς. (BBC)

## 15 Φεβρουαρίου
;MME
*Σε ανακοίνωση της Επιτροπής Προστασίας των Δημοσιογράφων (CPJ), αναφέρεται ότι 70 δημοσιογράφοι σκοτώθηκαν και 232 φυλακίστηκαν παγκοσμίως το 2012, που ήταν μια από τις χειρότερες χρονιές για την ελευθερία του Τύπου. Το 2012 σε ολόκληρο τον κόσμο ο αριθμός των λειτουργών του Τύπου που φονεύτηκαν ή κλείστηκαν στη φυλακή κατέγραψε ρεκόρ. (kathimerini.gr)

;Καταστροφές και δυστυχήματα
*Ο αριθμός των νεκρών από τη χιονοστιβάδα που έπληξε χθες τα Υψίπεδα της Σκωτίας ανέρχεται σε 3, έπειτα από το θάνατο ενός άντρα στο νοσοκομείο. (BBC)
*Ένα μεγάλο μετέωρο εξερράγει πάνω από την πόλη Τσελιάμπινσκ της Ρωσίας, με αποτέλεσμα να τραυματιστούν από θραύσματα τζαμιών περισσότερα από 1.200 άτομα, δύο εκ των οποίων σοβαρά. (BBC) (Reuters)  (RT)

;Διεθνείς σχέσεις
*Σε απάντηση στην πρόσφατη πυρηνική δοκιμή από τη Βόρεια Κορέα, η ΕΕ ανακοινώνει ότι θα γίνουν πιο αυστηρές οι κυρώσεις εναντίον της Πιονγιάνγκ, αναφορικά με το εμπόριο χρυσού και διαμαντιών. (NDTV)

;Επιστήμη
*Ο αστεροειδής 2012 DA14 με διάμετρο 50 μ. (κατά προσέγγιση) περνά σε απόσταση 27.000 χλμ από την επιφάνεια της Γης. Η απόσταση αυτή αποτελεί ρεκόρ προσπέλασης για οποιοδήποτε γνωστό αντικείμενο παρόμοιου μεγέθους. (Huffington Post)

## 16 Φεβρουαρίου
;Πόλεμος και επιθέσεις
*Στο Πακιστάν σκοτώνονται 84 άτομα και άλλα 190 τραυματίζονται σε βομβιστικές επιθέσεις με στόχους Σιίτες. (euronews) 

;Οικονομία
*Στη Μόσχα συναντώνται οι υπουργοί Οικονομικών της ομάδας G20 εστιάζοντας στους αποκαλούμενους πολέμους του νομίσματος.
(''The Independent'')

;Καταστροφές
*Σεισμός μεγέθους 6,2 βαθμών της κλίμακας Ρίχτερ σημειώνεται στο νησί Μιντανάο στις νότιες Φιλιππίνες.(CNN)

;Διεθνείς σχέσεις
*Οι αρχές στη Μαλαισία θέτουν υπό κράτηση τον Αυστραλό γερουσιαστή Νικ Ζίνοφον, ο οποίος επισκεπτόταν τη χώρα με αντιπροσωπεία για να συζητήσει τις επερχόμενες εκλογές. (BBC)

;Πολιτική
*Χιλιάδες άτομα διαδηλώνουν κατά της λιτότητας στην Ισπανία και στην Πορτογαλία. (enet.gr)

## 17 Φεβρουαρίου

;Πόλεμος και επιθέσεις
*Τουλάχιστον 37 άτομα σκοτώνονται και 120 ακόμη τραυματίζονται σε σειρά βομβιστικών επιθέσεων με στόχο κυρίως περιοχές Σιιτών στη Βαγδάτη. (in.gr)

;Πολιτική και εκλογές
*Διεξάγονται στην Κύπρο προεδρικές εκλογές. Στον πρώτο γύρο νικητής αναδεικνύεται ο υποψήφιος του ΔΗΣΥ, Νίκος Αναστασιάδης, με ποσοστό 45,46%, με δεύτερο το Σταύρο Μαλά από το ΑΚΕΛ, ο οποίος συγκέντρωσε το 26,91% και με τρίτο το Γιώργο Λιλλήκα με 24,93%. Ο τελικός γύρος θα διεξαχθεί στις 24 Φεβρουαρίου. (Το Βήμα)
*Στις κάλπες για τις γενικές εκλογές προσέρχονται οι πολίτες στον Ισημερινό με το Ραφαέλ Κορέα να επανεκλέγεται Πρόεδρος. (enet.gr)

## 18 Φεβρουαρίου
;Καταστροφές και δυστυχήματα
*Από έκρηξη αερίου σε συγκρότημα κατοικιών στην Πράγα της Τσεχίας σκοτώνονται 4 άτομα και άλλα 11 τραυματίζονται.
(''Prague Daily Monitor'')

;Πολιτική και εκλογές
*Στις κάλπες προσέρχονται οι πολίτες στην Αρμενία για τις προεδρικές εκλογές, με το Σερζ Σαρκσιάν να κερδίζει την επανεκλογή του. Οι ανεξάρτητοι παρατηρητές εκφράζουν την ανησυχία τους για τον τρόπο διεξαγωγής των εκλογών. (BBC)
*Στη Βενεζουέλα επιστρέφει ο Πρόεδρος Ούγκο Τσάβες έπειτα από την εγχείρησή του για καρκίνο στην Κούβα. (''New York Times'')
*Παραιτείται ο υπουργός Οικονομικών της Βουλγαρίας, Συμεών Ντιάνκοφ με αφορμή τις υπέρογκες αυξήσεις στο ρεύμα και τις συνακόλουθες αντιδράσεις. (enet.gr)

## 19 Φεβρουαρίου

;Τραγωδίες και δυστυχήματα
*Από πτώση πολεμικού αεροσκάφους της Υεμένης στη Σανάα σκοτώνονται 12 άτομα και τραυματίζονται άλλα 11.
(Reuters)  (BBC)

;Πολιτική και εκλογές
*Η επικεφαλής του κόμματος των Πρασίνων της Αυστραλίας Κριστίν Μάιλνε, ανακοινώνει ότι το κόμμα τελείωσε τη συμφωνία του με το Εργατικό Κόμμα της Αυστραλίας που οδήγησε στο σχηματισμό κυβέρνησης μειοψηφίας υπό την πρωθυπουργό Τζούλια Γκίλαρντ. (''The Australian'')
*Νικητής των προεδρικών εκλογών είναι ο σημερινός πρόεδρος Σερζ Σαρκισιάν στην Αρμενία. Ο υποψήφιος της αντιπολίτευσης Ραφί Χοβανισιάν εκφράζει τις ανησυχίες του για ατασθαλίες. (Al Jazeera)
*Στην Τυνησία παραιτείται ο πρωθυπουργός Χαμαντί Τζεμπαλί έπειτα από τη συμφωνία για σχηματισμό μιας κυβέρνησης τεχνοκρατών. (BBC)
*Τουλάχιστον 10 άτομα τραυματίζονται στην πρωτεύουσα Σόφια της Βουλγαρίας, όπου δεκάδες χιλιάδες άτομα πραγματοποιούν συγκεντρώσεις σε 10 πόλεις, μία ημέρα μετά την απόλυση του υπουργού Οικονομικών, Σιμεόν Τζανκόφ, από τον Μπόικο Μπορίσοφ. Οι διαμαρτυρίες πυροδοτήθηκαν από τις πολύ υψηλές τιμές στο ηλεκτρικό. (Reuters) 
*Σε συμφωνία για σχηματισμό προσωρινής κυβέρνησης με αρχηγό τον Χιλ Ρατζ Ρεγκμί καταλήγουν τα μεγάλα πολιτικά κόμματα του Νεπάλ. Η νέα κυβέρνηση πρόκειται να διεξαγάγει νέες εκλογές ώστε να ψηφιστεί ένα νέο Σύνταγμα. (AP via NDTV)

## 20 Φεβρουαρίου
;Τέχνες και κουλτούρα
*Απονέμονται στο Λονδίνο τα βραβεία BRIT για το 2012 με το μουσικό Μπεν Χάουαρντ να κερδίζει στην κατηγορία καλύτερου άντρα καλλιτέχνη, ενώ το αντίστοιχο βραβείο στις γυναίκες κερδίζει η Έμελι Σαντέ και το άλμπουμ της χρονιάς για το *Our Version of Events* και οι Mumford & Sons κερδίζουν στην κατηγορία του καλύτερου βρετανικού συγκροτήματος. (''The Daily Telegraph'')

;Οικονομία
*Η Εσθονία γίνεται η πρώτη χώρα στον κόσμο που εγκαθιστά σύστημα γρήγορων φορτιστών για ηλεκτρικά οχήματα. (''The Guardian'') (Reuters) 

;Διεθνείς σχέσεις
*Ο πρωθυπουργός του Ηνωμένου Βασιλείου Ντέιβιντ Κάμερον, επισκέπτεται την ινδική πόλη Αμριτσάρ για να εκφράσει τη συγνώμη του για τη σφαγή στο Τζαλιανουάλα Μπαγκ που διαπράχθηκε στις 13 Απριλίου 1919. (''Daily Mail'')

;Πολιτική και εκλογές
*Ο κυβερνήτης των Βόρειων Μαριάνων Μπενίνιο Φιτιάλ παραιτείται ενόψει της δίκης του από τη Γερουσία με το ερώτημα της καθαίρεσης. Κυβερνήτης αναλαμβάνει προσωρινά ο Αντικυβερνήτης Ελόι Άινος, με τον πρόεδρο της Γερουσίας Τζιουντ Χοφσνάιντερ να αναλαμβάνει καθήκοντα νέου Αντικυβερνήτη.(''Saipan Tribune'') (''Radio New Zealand International'')
*Ο πρωθυπουργός της Βουλγαρίας Μπόικο Μπορίσοφ ανακοινώνει την επικείμενη παραίτησή του εξαιτίας των μαζικών διαδηλώσεων διαμαρτυρίας στον απόηχο της οικονομικής κρίσης. (BBC)

;Επιστήμη και τεχνολογία
*Ο Μαρκ Ζάκερμπεργκ του Facebook, ο Σεργκέι Μπριν της Google και ο Γιούρι Μάιλνερ θεσμοθετούν από κοινού το Βραβείο για τις Επιστήμες της Ζωής (Breakthrough Prize in Life Sciences) που περιλαμβάνει 11 κατηγορίες. (''The Guardian'')
*Η Sony ανακοινώνει την κονσόλα όγδοης γενεάς, το PlayStation 4. (BBC) (''IGN'')
*Ανακοινώνεται από τη NASA η ανακάλυψη του Kepler-37b, του μικρότερου γνωστού ως σήμερα εξωπλανήτη. (NASA)  (Science World Report)

## 21 Φεβρουαρίου
;Πόλεμος και επιθέσεις
*Εμφύλιος πόλεμος στη Συρία:
**Τουλάχιστον 61 άτομα σκοτώνονται και πάνω από 200 τραυματίζονται έπειτα από βομβιστική επίθεση αυτοκτονίας με παγιδευμένο όχημα κοντά στην έδρα του κόμματος Μπαάθ στη Δαμασκό. Σε τρεις άλλες βομβιστικές επιθέσεις σκοτώνονται 22 άτομα και άλλα 50 τραυματίζονται στο προάστιο Μπαρζέχ της Συρίας. Πρόκειται για τις χειρότερες επιθέσεις από το ξέσπασμα του εμφυλίου πολέμου. (Reuters)  (AP) (BBC) (''The Wall Street Journal'')
*Στην Ινδία τουλάχιστον 20 άτομα σκοτώνονται και 54 τραυματίζονται έπειτα από αρκετές βομβιστικές επιθέσεις στην ινδική πόλη Χαϊντεραμπάντ. (BBC) (Sky News Australia) 

;Τέχνες και κουλτούρα
*Ο λόγιος Μάικλ Έντουαρντς γίνεται ο πρώτος Βρετανός συγγραφέας που εκλέγεται στη Γαλλική Ακαδημία.(The Connexion)

;Τραγωδίες και δυστυχήματα
*Χιονοθύελλα πλήττει τις μεσοδυτικές πολιτείες των ΗΠΑ έχουν αποτέλεσμα το θάνατο 2 ατόμων έως τώρα. (BBC)

;Πολιτική και εκλογές
*Σύμβουλος του προέδρου της Αιγύπτου Μοχάμεντ Μόρσι ισχυρίζεται ότι οι βουλευτικές εκλογές θα ξεκινήσουν στα τέλη Απριλίου του 2013. (CNN)

;Αθλητισμός
*Αρχίζει στη Βαλ ντι Φιέμε της Ιταλίας το παγκόσμιο πρωτάθλημα χιονοδρομίας του σκανδιναβικού σκι το 2013 με τα αγωνίσματα ταχύτητας των αντρών και των γυναικών.(FIS)

## 22 Φεβρουαρίου
;Πόλεμος
*Τουλάχιστον 4 άτομα σκοτώνονται στο Μπανγκλαντές έπειτα από συγκρούσεις ανάμεσα σε ισλαμιστές και στην αστυνομία. (CNN)

;Οικονομία
*Για πρώτη φορά στα χρονικά η Moody's Investors Service υποβαθμίζει την πιστοληπτική ικανότητα του Ηνωμένου Βασιλείου από AAA σε AA1. (''The Wall Street Journal'') (BBC)

;Καταστροφές
*Καταρρακτώδεις βροχές και καταιγίδες προκαλούν πλημμύρες στην Αθήνα, με αποτέλεσμα να πλημμυρίσουν δρόμοι, σπίτια και να προκληθεί χάος στο σιδηροδρομικό δίκτυο και στον ηλεκτρικό. (BBC)

;Επιστήμη και τεχνολογία
*Κυκλοφορεί από την Koryo Tours και τη Nosotek το πρώτο βιντεοπαιχνίδι στη Βόρεια Κορέα, με τίτλο *Pyongyang Racer*. (Fox News)

## 23 Φεβρουαρίου
;Πόλεμος και επιθέσεις
*Νομαδικές συγκρούσεις στο Σουδάν: Σε συγκρούσεις ανάμεσα σε αραβικές φυλές στην περιοχή του Νταρφούρ σκοτώνονται 51 άτομα και 62 άλλα τραυματίζονται. (Reuters) 
* Δύο Παλαιστίνιοι σκοτώνονται από πυρά από Εβραίους εποίκους στη Δυτική Όχθη. (AP μέσω ''The New York Times'')

;Τέχνες και κουλτούρα
*Τα 33α Χρυσά Βατόμουρα ανακοινώνονται, με την ταινία
*[[The Twilight Saga: Breaking Dawn – Part 2]]* να κερδίζει το Βατόμουρο για τη χειρότερη ταινία. (BBC)

;Οικονομία
*Το Ιράν ανακοινώνει ότι ανακάλυψε νέα αποθέματα ουρανίου και ότι σχεδιάζει να κατασκευάσει 16 νέα εργοστάσια πυρηνικής ενέργειας.(''Haaretz'')

;Καταστροφές και δυστυχήματα
*Φορτηγό εμβολίζει αρκετά οχήματα στο Σουμπακούμι της Δυτικής Ιάβας, στην Ινδονησία, σκοτώνοντας 16 άτομα και τραυματίζοντας αρκετά άλλα. (AP μέσω ''The New Zealand Herald'')

;Πολιτική και εκλογές
*Για τις 22 Απριλίου μεταφέρονται (από τις 29 Απριλίου που είχαν αρχικά οριστεί) οι βουλευτικές εκλογές στην Αίγυπτο.(Reuters) 
**Ο ηγέτης της αντιπολίτευσης Μοχάμεντ ελ Μπαραντέι καλεί σε μποϊκοτάζ στις επικείμενες εκλογές. (CNN)

;Αθλητισμός
*Τουλάχιστον 33 θεατές τραυματίζονται από συντρίμμια σε ατύχημα στη διάρκεια της τελευταίας διαδρομής του αγώνα αυτοκινήτων NASCAR DRIVE4COPD 300 στην Ντεϊτόνα της Φλόριντα.(AP) 

## 24 Φεβρουαρίου
;Πόλεμος και επιθέσεις
*Συριακός εμφύλιος πόλεμος:
**Ο Γάλλος φωτογράφος Ολιβιέ Βουαζάν, ο οποίος τραυματίστηκε κοντά στο Ιντλίμπ τον Ιανουάριο του 2013, πεθαίνει στην Αντάκια της Τουρκίας έπειτα από χειρουργική επέμβαση. (France24)
*Ηγέτες από 11 αφρικανικά κράτη υπογράφουν μία ειρηνευτική συμφωνία (υπό την αιγίδα του ΟΗΕ) για την ανατολική επαρχία της Λαϊκής Δημοκρατίας του Κονγκό στην Περιοχή των Μεγάλων Λιμνών. (BBC)

;Τέχνες και κουλτούρα
*Απονέμονται για Βραβείων Ακαδημίας στο θέατρο Ντόλμπαϊ στην επαρχία του Λος Άντζελες του Χόλιγουντ.(CNN)
***Η ταινία [[Επιχείρηση: Argo|Argo]]* κερδίζει το Όσκαρ καλύτερης ταινίας.(BBC)
**Ο Ανγκ Λι κερδίζει το Όσκαρ καλύτερης σκηνοθεσίας για την ταινία *[[Η Ζωή του Πι]]*. (AP)
**Ο Ντάνιελ Ντέι-Λιούις κερδίζει το τρίτο βραβείο Όσκαρ α΄ αντρικού ρόλου για την ταινία *[[Λίνκολν (ταινία)|Λίνκολν]]*. (Reuters) 
**Η Τζένιφερ Λόρενς κερδίζει το Όσκαρ α΄ γυναικείου ρόλου για την ταινία *Silver Linings Playbook*. (AFP μέσω ''The Australian'')

;Πολιτική και εκλογές
*Διεξάγεται η πρώτη ημέρα των γενικών εκλογών στην Ιταλία. (Business Insider)
*Ο συντηρητικός Νίκος Αναστασιάδης από το Δημοκρατικό Συναγερμό κερδίζει το δεύτερο γύρο των προεδρικών εκλογών. (Bloomberg)
*Ο Ραούλ Κάστρο εκλέγεται από την Λαϊκή Εθνοσυνέλευση για 2η θητεία ως Προέδρου της Κούβας με το Μιγκέλ Ντίας-Κανέλ να εκλέγεται πρώτος Αντιπρόεδρος από το Συμβούλιο του Κράτους. (Reuters) 

;Αθλητισμός
*Ο Τζίμι Τζόνσον κερδίζει το ράλι της Ντεϊτόνα για το 2013, το Daytona 500. Η Ντάνικα Πάτρικ κατατάσσεται στην 8η θέση, που είναι και η υψηλότερη θέση για γυναίκα σε ράλι. (''USA Today'') 
*Στο ποδόσφαιρο συλλόγων, η Σουάνσι Σίτι νικά στον τελικό την Μπράντφορντ Σίτι με 5–0 και κατακτά το Λιγκ Καπ Αγγλίας για την αγωνιστική περίοδο 2012–13. (BBC)
* Η Σλοβένα αθλήτρια του αλπικού σκι Τίνα Μάζε εξασφαλίζει τον τίτλο στο σύνολο στις γυναίκες στο παγκόσμιο κύπελλο του 2013. (AP μέσω ''The New York Times'') (Eurosport)

## 25 Φεβρουαρίου
;Πόλεμος και επιθέσεις
*Συριακός εμφύλιος πόλεμος:
**Για πρώτη φορά από την έναρξη του εμφύλιου πολέμου στη Συρία, η κυβέρνηση του προέδρου Μπασάρ αλ Άσαντ προσφέρεται να συνομιλήσει με τους αντάρτες. (''Christian Science Monitor'')
**Η συριακή αντιπολίτευση συμφωνεί να συμμετάσχει σε διεθνή σύνοδο κορυφής στη Ρώμη, έπειτα από υπόσχεση για εξωτερική βοήθεια. (BBC)

;Υγεία και περιβάλλον
*Η Ikea αποσύρει τα σουηδικά κεφτεδάκια σε 14 χώρες έπειτα από δοκιμές στην Τσεχία που αποκάλυψαν ίχνη αλογίσιου κρέατος. (BBC)

;Πολιτική και εκλογές
*Ο κεντροαριστερός συνασπισμός στην Ιταλία Ιταλία για το Κοινό Καλό με επικεφαλής το Δημοκρατικό Κόμμα κερδίζει τις γενικές εκλογές στην Ιταλία. Ωστόσο ο αριθμός των εδρών δεν εξασφαλίζει πλειοψηφία στη Γερουσία της Δημοκρατίας, ανοίγοντας το δρόμο για πολιτική αστάθεια. (BBC) (Reuters)  (''The Telegraph'') (Deutsche Welle)
*Η Πάρκ Γκεούν-χίε ορκίζεται στη Σεούλ ως πρώτη γυναίκα πρόεδρος στη Νότια Κορέα. (Radio Australia)
*Ο πρόεδρος της Κούβας Ραούλ Κάστρο ανακοινώνει ότι δεν θα διεκδικήσει άλλη προεδρική θητεία όταν η τρέχουσα θητεία του λήξει το 2018. (''The New York Times'')

;Επιστήμη και τεχνολογία
*Ανακοινώνεται από επιστήμονες η ανακάλυψη ιχνών από τη Ροντίνια, μιας αρχαίας "χαμένης" ηπείρου, στο σημερινό Ινδικό ωκεανό. (BBC)

## 26 Φεβρουαρίου
;Πόλεμος και επιθέσεις
*Από ρίψη πυραύλου από τη Λωρίδα της Γάζας μέσα στο Ισραήλ, σηματοδοτώντας την πρώτη τέτοια επίθεση από τότε που υπογράφηκε εκεχειρία το Νοέμβριο του 2012. (''The New York Times'')

;Καταστροφές και δυστυχήματα
*Από συντριβή αερόστατου στην πόλη Λούξορ της Αιγύπτου σκοτώνονται 19 τουρίστες από την Ασία και την Ευρώπη. (Τα Νέα) (Reuters)  (CNN) (''USA Today'')

;Πολιτική και εκλογές
*Ο Τσακ Χέιγκελ επιβεβαιώνεται ως ο νέος υπουργός Άμυνας των ΗΠΑ. (''New York Times'')

## 27 Φεβρουαρίου
;Καταστροφές και δυστυχήματα
*Τουλάχιστον 20 άτομα σκοτώνονται από πυρκαγιά που ξεσπά σε παράνομη αγορά στην Καλκούτα της Ινδίας. (BBC) (CNN) (''The Telegraph'')

;Νόμος και έγκλημα
*Σε εργοστάσιο στο Μενζνάου της Ελβετίας, χάνουν τη ζωή τους 4 άτομα, συμπεριλαμβανομένου του δράστη και άλλα 6 άτομα τραυματίζονται σε ανταλλαγή πυρών. (BBC) (CNN) (Reuters) 
*Στη Ρωσία, ο Λεονίντ Χαμπαρόφ καταδικάζεται για τον υποτιθέμενο ρόλο του σε σχεδιαζόμενο πραξικόπημα. (RT) (RIA Novosti) (RAPSI)

;Πολιτική και εκλογές
*Ο Τσακ Χέιγκελ ορκίζεται υπουργός Άμυνας, στη θέση του Λίον Πανέτα. (CNN) 

;Θρησκεία
*Ο Πάπας Βενέδικτος ΙΣΤ΄ δίνει τον αποχαιρετιστήριο λόγο του στην Πόλη του Βατικανού. (ABC News)

## 28 Φεβρουαρίου
;Πόλεμος και επιθέσεις
*Η Ταϊλάνδη συμφωνεί στη διεξαγωγή ειρηνευτικών συνομιλιών με Μουσουλμάνους αντάρτες για πρώτη φορά στα 20 χρόνια της ένοπλης σύρραξης. (BBC)
*Σε βομβιστική επίθεση με παγιδευμένο όχημα στο Ρισχόν Λεζιόν κοντά στο Τελ Αβίβ του Ισραήλ σκοτώνονται τουλάχιστον 2 άνθρωποι. (RT)
*Τουλάχιστον 35 άτομα σκοτώνονται στο Μπανγκλαντές στη διάρκεια των βίαιων διαδηλώσεων που προκλήθηκαν από τον ισλαμιστή πολιτικό ηγέτη Ντελουάρ Χουσάιν Σαγιντί, ο οποίος καταδικάστηκε σε θάνατο για εγκλήματα πολέμου. (''The New York Times'') (BBC)
*Σε σειρά βομβιστικών επιθέσεων σε σιιτικές επαρχίες στη Βαγδάτη και στα γύρω προάστια σκοτώνονται τουλάχιστον 23 άτομα και άλλα 60 τραυματίζονται. (AFP διά France24) (Al Jazeera)

;Καταστροφές και δυστυχήματα
*Τουλάχιστον 8 άτομα σκοτώνονται και αρκετά άλλα αγνοούνται από τη βύθιση πλωτού εστιατορίου στην κεντρική Βαγδάτη. (Fox News) (BBC)

;Νόμος και έγκλημα
* Ένοχος για 10 κατηγορίες επί συνόλου 22 δηλώνει ο κατηγορούμενος Μπράντλεϊ Μάνινγκ για τη διαρροή απόρρητων εγγράφων στα WikiLeaks. (BBC) (Reuters)  (CBS News) 

;Πολιτική και εκλογές 
*Ανατρέπεται από το Κοινοβούλιο της Σλοβενίας ο πρωθυπουργός Γιάνεζ Γιάνσα εν μέσω καταγγελιών για διαφθορά. Η Αλένκα Μπράτουζεκ λαμβάνει εντολή για σχηματισμό νέας κυβέρνησης. (BBC)
*Στη θέση του επικεφαλής της Τράπεζας της Ιαπωνίας επιλέγεται ο Χαρουχίκο Κουρόντα με απόφαση του πρωθυπουργού Σίνζο Άμπε. (CNN)

 02